Document ID: 32009D0548

ODLOČBA KOMISIJE
z dne 30. junija 2009
o predlogi za nacionalne akcijske načrte za obnovljivo energijo v skladu z Direktivo 2009/28/ES Evropskega parlamenta in Sveta
(notificirano pod dokumentarno številko C(2009) 5174)
(Besedilo velja za EGP)
(2009/548/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (1) in zlasti drugega pododstavka člena 4(1) Direktive,
ob upoštevanju naslednjega:
(1)
Direktiva 2009/28/ES določa, da mora vsaka država članica sprejeti nacionalni akcijski načrt za obnovljivo energijo. V teh načrtih je treba določiti nacionalne cilje držav članic za deleže energije iz obnovljivih virov, porabljene v prometu, elektroenergetiki ter za ogrevanje in hlajenje v letu 2020, pri čemer je treba upoštevati učinke drugih ukrepov politik v zvezi z energetsko učinkovitostjo na končno porabo energije, ter ustrezne ukrepe, ki jih je treba sprejeti za dosego teh nacionalnih splošnih ciljev, vključno s sodelovanjem lokalnih, regionalnih in nacionalnih organov, predvidenimi statističnimi prenosi ali skupnimi projekti, nacionalnimi politikami za razvoj obstoječih virov biomase in mobilizacijo novih virov biomase za različne načine uporabe ter ukrepi, ki jih je treba sprejeti, da se izpolnijo zahteve iz členov 13 do 19 Direktive 2009/28/ES.
(2)
V skladu z Direktivo 2009/28/ES mora Komisija do 30. junija 2009 sprejeti predlogo za nacionalne akcijske načrte za obnovljivo energijo, ki vključuje minimalne zahteve iz Priloge VI k navedeni direktivi -
SPREJELA NASLEDNJO ODLOČBO:
Člen 1
Sprejme se predloga za nacionalne akcijske načrte za obnovljivo energijo iz člena 4(1) Direktive 2009/28/ES, kot je določena v Prilogi k tej odločbi.
Člen 2
Ta odločba je naslovljena na države članice.
V Bruslju, 30. junija 2009

Labels: 7
15
14